b'\n_START_ARTICLE_\nJuodoji koata\n_START_SECTION_\nApra\xc5\xa1ymas\n_START_PARAGRAPH_\nJuodosios koatos plaukai ilgi ir tams\xc5\xabs, veidas raudonos arba rausvos spalvos, plikas, vietomis apaug\xc4\x99s trumpais, baltais plaukeliais. Jaunikliai gimsta tamsiais veidais, kurie ima \xc5\xa1vies\xc4\x97ti jiems augant. Lytinis dimorfizmas nery\xc5\xa1kus. Patinai vidutini\xc5\xa1kai yra 55,7\xc2\xa0cm \xc5\xabgio, sveria apie 9,1\xc2\xa0kg, pateli\xc5\xb3 \xc5\xabgis apie 55,2\xc2\xa0cm, sveria 8,4\xc2\xa0kg. Koat\xc5\xb3 uodegos graib\xc5\xa1\xc4\x8dios, pir\xc5\xa1tai ir gal\xc5\xabn\xc4\x97s ilgi, judr\xc5\xabs bei stipr\xc5\xabs.'